laion/Wikipedia-Exotic huggingface dataset:
রহমতপুর ইউনিয়ন, বাবুগঞ্জ

রহমতপুর বাংলাদেশের বরিশাল জেলার অন্তর্গত বাবুগঞ্জ উপজেলার একটি ইউনিয়ন। রহমতপুর ইউনিয়নের আয়তন ৫,৭৭১ একর। রহমতপুর ইউনিয়ন বাবুগঞ্জ উপজেলার আওতাধীন ৫নং ইউনিয়ন পরিষদ। এ ইউনিয়নের প্রশাসনিক কার্যক্রম বিমানবন্দর থানার আওতাধীন। এটি জাতীয় সংসদের ১২১নং নির্বাচনী এলাকা বরিশাল-৩ এর অংশ। ২০১১ সালের আদমশুমারি অনুযায়ী রহমতপুর ইউনিয়নের মোট জনসংখ্যা ২৪,৩৫৯ জন। এর মধ্যে পুরুষ ১২,১৭১ জন এবং মহিলা ১২,১৮৮ জন। মোট পরিবার ৫,৪৯৫টি। ২০১১ সালের আদমশুমারি অনুযায়ী রহমতপুর ইউনিয়নের সাক্ষরতার হার ৭৫.৬%। বাবুগঞ্জ উপজেলা বিমানবন্দর থানা, বরিশাল বরিশাল জেলা আমতলী নদী "ইউনিয়ন পরিসংখ্যান সংক্রান্ত জাতীয় তথ্য" (পিডিএফ)। web.archive.org। Wayback Machine। Archived from the original on ৮ ডিসেম্বর ২০১৫। সংগ্রহের তারিখ ১ নভেম্বর ২০১৯। উদ্ধৃতি শৈলী রক্ষণাবেক্ষণ: বট: আসল-ইউআরএলের অবস্থা অজানা (link)
বাশার আল-খাসাউনা

বাশার আল-খাসাউনা একজন জর্ডানীয় কূটনীতিবিদ, রাজনীতিবিদ এবং দ্য রয়েল হাশেমিত কোর্টে রাজা দ্বিতীয় আবদুল্লাহর যোগাযোগ ও সমন্বয় বিষয়ক উপদেষ্টা। তিনি ২০১৭ এবং ২০১৮ সালের মধ্যে আইনমন্ত্রী ছিলেন এবং ২০১৬ থেকে ২০১৭ খ্রিস্টাব্দের মধ্যে পররাষ্ট্রমন্ত্রী ছিলেন। আল-খাসাউনা জর্দানের রাষ্ট্রদূত হিসেবে মিশর, ফ্রান্স, কেনিয়া, ইথিওপিয়া, আফ্রিকান ইউনিয়ন, লীগ অব আরব স্টেটস, এবং ইউনেস্কোতে দায়িত্ব পালন করেন। তিনি পিস প্রোগ্রেস অ্যান্ড নেগোশিয়েশন্স ব্যুরো অব জর্দানের সমন্বয়ক জেনারেল এবং পরিচালক হিসেবে দায়িত্ব পালন করেন। ইউনিভার্সিটি অব জর্দান থেকে আইনে স্নাতক ন্যাশনাল ডিফেন্স ইউনিভার্সিটি থেকে কাউন্টার-রেডিকালাইজেশন এবং কাউন্টার-টেরোরিজম বিষয়ে এক্সিকিউটিভ ডিপ্লোমা হার্ভার্ড বিশ্ববিদ্যালয়ের জন এফ. কেনেডি স্কুল অব গভর্নমেন্ট থেকে জননীতি বিষয়ে এক্সিকিউটিভ ডিপ্লোমা আন্তর্জাতিক নীতি, কূটনীতি এবং অর্থনীতি বিষয়ে এসওএএস, ইউনিভার্সিটি অব লন্ডন থেকে স্নাতকোত্তর দ্য লন্ডন স্কুল অব ইকোনোমিক্স অ্যান্ড পলিটিক্যাল সায়েন্স থেকে আন্তর্জাতিক আইনে স্নাতকোত্তর এবং আইনে পিএইচ.ডি ডিগ্রী অর্জন পররাষ্ট্রমন্ত্রী আইনমন্ত্রী লীগাল কমিটি কাউন্সিল অব মিনিস্টার্স অব জর্দানের সভাপতি কাউন্সিল অব মিনিস্টার্স অব জর্দানে অর্থনৈতিক উন্নয়ন এবং সামাজিক কার্যক্রম কমিটির সদস্য ইউনিভার্সিটি অব জর্দান এবং জর্দানিয়ান ইনস্টিটিউট অব ডিপ্লোম্যাসির সাময়িক প্রভাষক জর্দান ইনফরমেশন সেন্টারের ডিরেক্টর জেনারেল ব্যুরো অব লেজিসলেশন বিভাগে প্রধান মন্ত্রণালয়ের উপদেষ্টা মিশরে হাশেমিত কিংডম অব জর্দানের রাষ্ট্রদূত অর্ডান অব দ্য স্টার অব জর্দান (৩য় শ্রেণী) অর্ডার অব ইন্ডিপেন্ডেন্স (১ম ও ২য় শ্রেণী) petra.gov.jo. Jordan embassy us ওয়েব্যাক মেশিনে আর্কাইভকৃত ৩ জুন ২০১৯ তারিখে. worldscience forum ওয়েব্যাক মেশিনে আর্কাইভকৃত ৩ জুন ২০১৯ তারিখে. "Cabinet reshuffle sees 5 new ministers in, 7 out"। Jordan Times। সংগ্রহের তারিখ ২০১৯-০৬-০৩।  petra jordan. The External Dimension of EU Justice and Home Affairs. Jordan times.
পাকিস্তানের সিনেট নির্বাচন, ২০১৮

২০১৮ সালের ৩রা মার্চ পাকিস্তানের সংসদ ভবনের উচ্চকক্ষ সিনেটের ৫২টি আসনে নির্বাচন হয়। নির্বাচিত সদস্যদের কার্যকাল হল ৬ বছর। এই নির্বাচনে পাকিস্তান মুসলিম লীগ (এন) সর্ববৃহৎ দল হিসেবে উঠে আসে। পাকিস্তান পিপলস পার্টি এবং পাকিস্তান তেহরিক-ই-ইনসাফ যথাক্রমে দ্বিতীয় ও তৃতীয় স্থানে উঠে আসে। এই নির্বাচনে ভোট কেনা বেচা নিয়ে বিবাদ তৈরি হয়। পাকিস্তানি নির্বাচন কমিশনের দ্বারা মুসলিম লীগের সদস্যারা নির্দলীয় ঘোষিত হয়। ১২ মার্চ ২০১৮ সালে, চেয়ারম্যান ও ডেপুটি চেয়ারম্যান পদের জন্য নির্বাচন হয়। সাদিক সাঁজরানী এবং সেলিম মান্ডভিবল্ল যথাক্রমে চেয়ারম্যান এবং ডেপুটি চেয়ারম্যান হিসেবে নির্বাচিত হন। পাকিস্তান আইনসভার উচ্চকক্ষ হল সিনেট। এই কক্ষে ১০৬টি আসন রয়েছে। নির্বাচিত সদস্যদের কার্যকাল: ৬ বছর। ২০১২ সালে নির্বাচিত সিনেট সদস্যদের পরিবর্তনের জন্য ২০১৮ সালের নির্বাচন অনুষ্ঠিত হয়। পরোক্ষ নির্বাচনের মাধ্যমে সিনেট সদস্য নির্বাচিত হয়। ২৮ জুলাই ২০১৭ সালে, এই নির্বাচনের পূর্বে পাকিস্তানের সাবেক প্রধানমন্ত্রী নওয়াজ শরিফকে সুপ্রিম কোর্ট তাঁর প্রধানমন্ত্রীর কার্যকাল থেকে বহিস্কার করে। এই পরোক্ষ নির্বাচন এ ভোটদাতারা, তাঁদের পছন্দ অনুসারে প্রার্থীদের ক্রমানুযায়ী সাজায়। ভোটদাতার প্রথম পছন্দের প্রার্থী ১০০ পয়েন্ট পায়। পাকিস্তানের নির্বাচন কমিশন একটি নির্দিষ্ট মানদণ্ড সাজিয়ে রেখেছে। সেই মানদণ্ড প্রত্যেক প্রার্থীকে মেনে চলতে হয়। যে কোন প্রার্থী মানদণ্ড মানতে ব্যর্থ হলে, তাঁর অর্জিত পয়েন্ট অন্যান্য প্রার্থীদের মধ্যে বিতরণ করা হয়। মোট ১৩১ জন প্রার্থীর মধ্যে ৩৩ জন সিন্ধ থেকে, ২৬ জন খয়বের পাখতুনখও, ২৪ জন্য FATA থেকে, ২৩ জন বালচিস্থান থেকে, ২০ জন পাঞ্জাব থেকে এবং ৫ জন ইসলামাবাদ থেকে ৫২টি আসনের জন্য প্রতিদ্বন্দ্বীতা করে। মুসলিম লীগ সমর্থিত নির্দলীয়রা(স্বতন্ত্র) সবচেয়ে বেশি আসন লাভ করে। তাঁরা ৫২টির মধ্যে ১৫টি আসন লাভ করে। তাঁরা পাঞ্জাব থেকে ১১টি এবং ইসলামাবাদ থেকে ২টি আসন লাভ করে। পাকিস্তান পিপলস পার্টি দ্বিতীয় স্থান লাভ করে ১২টি আসন লাভ করে। এর মধ্যে ১০টি আসন হল সিন্ধের। তৃতীয় দল হিসেবে পাকিস্তান তেহরিক-ই-ইনসাফ উঠে আসে। তাঁদের মোট আসন সংখ্যা: ৬টি। ফলাফলের পর, পাকিস্তান পিপলস পার্টির বিরুদ্ধে ভোট কেনাবেচার অভিযোগে উথাপন করা হয়। দলিত সম্প্রদায়ের প্রথম সিনেটের সদস্য হিসেবে নির্বাচিত হন, কৃষ্ণ কোহলি। https://www.dawn.com/news/1213847 https://www.geo.tv/latest/183165-pml-n-candidates-can-contest-senate-polls-as-independent-ecp https://www.dawn.com/news/1394784/pml-n-defeated-opposition-candidates-sanjrani-mandviwalla-take-senates-top-slots https://en.dailypakistan.com.pk/03-Oct-2017/what-has-actually-changed-in-election-reform-bill-2017 https://www.dawn.com/news/1392528/untangling-the-mystery-all-you-need-to-know-about-senate-elections https://tribune.com.pk/story/1650887/1-pakistan-elects-first-female-dalit-senator/
নুর-উর রহমান বরকতী

সৈয়দ মোহাম্মদ নুর-উর রহমান বরকতী হলেন একজন ভারতীয় মুসলমান আলেম যিনি কলকাতার পশ্চিমবঙ্গের শাহী ইমাম ছিলেন। যদিও তিনি নিজেকে শাহী ইমাম (রয়্যাল ইমাম) বলে দাবি করেছেন, তবুও এবেলার একটি প্রতিবেদন অনুসারে তিনি তেমন ছিলেন না। ১৯৮৯ সালে তার পিতার উত্তরসূরি হয়ে বরকতী তার পরিবারের দ্বিতীয় ইমাম হিসেবে নিয়গ পান। ২০১০ সালের মার্চ মাসে বরকতীর বিরুদ্ধে হিজড়া মেয়ের সাথে একটি মুসলিম ছেলের বিয়ে পড়ানোর অভিযোগ ওঠে। যদিও তিনি বিষয়টি রাজনৈতিক বলে অভিহিত করেছেন। ২০১১ সালের মার্চ মাসে ওসামা বিন লাদেন নিহত হওয়ার পর বরকতী তার জন্য জানাজার আয়োজন করেছিলেন। ডিসেম্বর ২০১৬ সাল মুখ্যমন্ত্রী মমতা বন্দ্যোপাধ্যায়ের বিরুদ্ধে ঘৃণ্য বক্তব্য দেওয়ার অভিযোগে তিনি পশ্চিমবঙ্গ ভারতীয় জনতা পার্টির প্রধান দিলীপ ঘোষের বিরুদ্ধেফতোয়া জারি করেছিলেন। ফতোয়ায় তিনি জনগণকে আহবান করেছিলেন ঘোষকে পাথর মারতে এবং তাকে রাজ্য থেকে নির্বাসন দিতে। ১৭ মে ২০১৭ সালে বরকতীকে শাহী ইমামের পদ থেকে বরখাস্ত করা হয়। ট্রাস্টি বোর্ডের সভাপতি শাহজাদা আনোয়ার আলী শাহ বলেছেন জাতীয় বিরোধী বক্তব্য রেখে ধর্ম ও দেশকে অবমাননা করায় তাকে বরখাস্ত করা হয়েছে। "বরকতি 'শাহি ইমাম' নন! সম্পত্তি, ছেলের চাকরি নিয়ে প্রশ্ন। জানুন ১০ অভিযোগ"। Ebela। সংগ্রহের তারিখ ১৯ মে ২০১৭।  "Kolkata imam Barkati who warned of jihad against India sacked by mosque board"। Hindustan Times। সংগ্রহের তারিখ ৫ জুন ২০১৭।  "Protest against Kolkata imam for solemnising forbidden marriage"। The Hindu। সংগ্রহের তারিখ ১৭ মে ২০১৭।  "Protests for Osama bin Laden divides Muslims"। The Times of India। সংগ্রহের তারিখ ১৭ মে ২০১৭।  "Stone Dilip Ghosh, throw him out of Bengal:Shahi Imam"। The Indian Express। সংগ্রহের তারিখ ১৭ মে ২০১৭।  "জাতীয়তা বিরোধী মন্তব্যের অভিযোগে টিপু সুলতান মসজিদের শাহি ইমাম পদ থেকে অপসারিত বরকতি"। ABP Ananda। ২২ মে ২০১৭ তারিখে মূল থেকে আর্কাইভ করা। সংগ্রহের তারিখ ১৭ মে ২০১৭।
মঞ্জুরুল আহসান মুন্সী

মঞ্জুরুল আহসান মুন্সী একজন বাংলাদেশী রাজনীতিবিদ। কুমিল্লা-৪ আসনের সাবেক সংসদ সদস্য। তিনি বাংলাদেশ জাতীয়তাবাদী দলের হয়ে ১৯৯১, ১৯৯৬–এর ১৫ ফেব্রুয়ারি, ১৯৯৬–এর ১২ জুন ও ২০০১ সালে টানা চারবার সাংসদ নির্বাচিত হন, তিনি ১৯৫০ সালের ১ জানুয়ারি কুমিল্লার দেবিদ্বারে জন্মগ্রহণ করেন। মঞ্জুরুল আহসান মুন্সী ১ জানুয়ারি ১৯৫০ সালে কুমিল্লার দেবিদ্বার উপজেলায় জন্মগ্রহণ করেন। ইঞ্জিনিয়ার মঞ্জুরুল আহসান মুন্সী কুমিল্লা উত্তর জেলা বিএনপির সভাপতি। ১৯৯১ সালের নির্বাচনে ন্যাপ প্রধান প্রয়াত অধ্যাপক মোজাফফর আহমেদকে পরাজিত করে প্রিথম এমপি নির্বাচিত হন ইঞ্জিনিয়ার মঞ্জুরুল আহসান মুন্সী। এর পর ১৯৯৬–এর ১৫ ফেব্রুয়ারি, ১৯৯৬–এর ১২ জুন ও ২০০১ সালে সাল পর্যন্ত টানা চারবার সংসদ সদস্য নির্বাচিত হয়েছেন। পঞ্চম জাতীয় সংসদ সদস্যদের তালিকা ষষ্ঠ জাতীয় সংসদ সদস্যদের তালিকা সপ্তম জাতীয় সংসদ সদস্যদের তালিকা অষ্টম জাতীয় সংসদ সদস্যদের তালিকা "বিজয় ধরে রাখতে চায় আ'লীগ পুনরুদ্ধারে তৎপর বিএনপি"। Daily Nayadiganta। সংগ্রহের তারিখ ২০১৯-১১-০১।  "কুমিল্লা-৪: বিএনপির মনোনয়ন চান ইঞ্জিনিয়ার মঞ্জুর মুন্সী"। Jugantor। সংগ্রহের তারিখ ২০১৯-১১-০১।  "List of 5th Parliament Members"। www.parliament.gov.bd। ২০২৩-০৭-১৯ তারিখে মূল থেকে আর্কাইভ করা। সংগ্রহের তারিখ ২০১৯-০৯-২৭।  "List of 7th Parliament Members"। www.parliament.gov.bd। সংগ্রহের তারিখ ২০১৯-০৯-২৭।  "List of 8th Parliament Members"। www.parliament.gov.bd। ২০২৩-০৪-০৬ তারিখে মূল থেকে আর্কাইভ করা। সংগ্রহের তারিখ ২০১৯-০৯-২৭।  "৫ম জাতীয় সংসদে নির্বাচিত মাননীয় সংসদ-সদস্যদের নামের তালিকা" (পিডিএফ)। জাতীয় সংসদ। বাংলাদেশ সরকার। ১৭ সেপ্টেম্বর ২০১৮ তারিখে মূল (পিডিএফ) থেকে আর্কাইভ করা।  "৬ষ্ঠ জাতীয় সংসদে নির্বাচিত মাননীয় সংসদ-সদস্যদের নামের তালিকা" (পিডিএফ)। জাতীয় সংসদ। বাংলাদেশ সরকার। ১৫ সেপ্টেম্বর ২০১৮ তারিখে মূল (পিডিএফ) থেকে আর্কাইভ করা।  "৭ম জাতীয় সংসদে নির্বাচিত মাননীয় সংসদ-সদস্যদের নামের তালিকা" (পিডিএফ)। জাতীয় সংসদ। বাংলাদেশ সরকার। ২৪ সেপ্টেম্বর ২০১৫ তারিখে মূল (পিডিএফ) থেকে আর্কাইভ করা।  "৮ম জাতীয় সংসদে নির্বাচিত মাননীয় সংসদ-সদস্যদের নামের তালিকা" (পিডিএফ)। জাতীয় সংসদ। বাংলাদেশ সরকার। ১৮ সেপ্টেম্বর ২০১৮ তারিখে মূল (পিডিএফ) থেকে আর্কাইভ করা।  পঞ্চম জাতীয় সংসদ সদস্যদের তালিকা (১৯৯১) –জাতীয় সংসদ ষষ্ঠ জাতীয় সংসদ সদস্যদের তালিকা (ফেব্রুয়ারি ১৯৯৬) –জাতীয় সংসদ সপ্তম জাতীয় সংসদ সদস্যদের তালিকা (জুন ১৯৯৬) –জাতীয় সংসদ অষ্টম জাতীয় সংসদ সদস্যদের তালিকা (২০০১) –জাতীয় সংসদ
ভারতীয় শিল্পকলা

ভারতীয় শিল্পকলা চিত্রকলা, ভাস্কর্য, মৃৎশিল্প এবং রেশম কাপরের মতো বস্ত্রবয়ন শিল্প সহ বিভিন্ন ধরনের শিল্প নিয়ে গঠিত। ভৌগলিকভাবে, বর্তমানে ভারত, পাকিস্তান, বাংলাদেশ, শ্রীলঙ্কা, নেপাল এবং কখনও কখনও পূর্ব আফগানিস্তান সহ সমগ্র ভারতীয় উপমহাদেশ জুড়ে এর বিস্তার রয়েছে। এই শিল্পকলাতে ভারতের সাংস্কৃতিক ইতিহাস, ধর্ম এবং দর্শনের সাথে এক বিশাল ব্যাপ্তি ঘটেছে যা সামাজিক এবং সাংস্কৃতিক প্রসঙ্গে শিল্প সৃষ্টির এবং পৃষ্ঠপোষকতার স্থান রেখেছে। শৈল্পিক নকশার কারুকাজ ভারতীয় শিল্পের একটি বৈশিষ্ট্য এবং এর আধুনিক ও ঐতিহ্যবাহী আকারে লক্ষ্য করা যায়। খ্রিস্টপূর্ব ৩০০০ বছর পূর্বে ভারতীয় শিল্পের প্রাগৈতিহাসিক বসতি থেকে পাওয়া যায়। আধুনিক সময়ের পথে, ভারতীয় শিল্পের সাংস্কৃতিক প্রভাব রয়েছে, সেইসাথে হিন্দুধর্ম, বৌদ্ধ, জৈন, শিখ ধর্ম এবং ইসলামের মতো ধর্মীয় প্রভাব রয়েছে। ধর্মীয় ঐতিহ্যের এই জটিল সংমিশ্রণ থাকা সত্ত্বেও, প্রধান ধর্মীয় গোষ্ঠীর মাধ্যমে কোন সময় এবং অঞ্চলে প্রচলিত শৈল্পিক শৈলীর বিকাশকে ভাগ করা হয়েছে। ভারতীয় জলবায়ুতে প্রধানত পাথর ও ধাতুর তৈরি ঐতিহাসিক ধর্মীয় ভাস্কর্য অন্যান্য মাধ্যমের তুলনায় ভালোভাবে টিকে আছে এবং সবচেয়ে ভালো অবশিষ্টাংশ প্রদান করে। ভারতের তুলনায় পার্শবর্তী শুষ্ক অঞ্চল থেকে এমন অনেক গুরুত্বপূর্ণ প্রাচীন আবিষ্কারগুলি এসেছে, যেগুলো পাথরের মধ্যে খোদায়কৃত নয়। ভারতীয় অন্ত্যেষ্টিক্রিয়া এবং দার্শনিক ঐতিহ্যগুলির কারণে কবর সামগ্রী পাওয়া যায় না, যেগুলো অন্যান্য সংস্কৃতিতে প্রাচীন শিল্প সম্পর্কে ধারণার জন্য প্রধান উৎস হিসেবে কাজ করেছে। ভারতীয় শিল্পশৈলী ঐতিহাসিকভাবে উপমহাদেশের বাইরে বিশেষ করে তিব্বত, দক্ষিণ পূর্ব এশিয়া এবং চীনে ব্যাপক প্রভাব রেখেছে। ভারতীয় শিল্পকলা নিজেও মধ্য এশিয়া এবং ইরান এবং ইউরোপের শিল্পকলার দ্বার প্রভাবিত হয়েছে বলে মনে করা হয়। এর বিস্তৃত এবং পরিশীলিততা সত্ত্বেও, সিন্ধু উপত্যকা সভ্যতা অন্য অনেক প্রারম্ভিক সভ্যতার বিপরীতে জনসাধারণের বৃহৎ আকারের শিল্পের প্রতি কোন আগ্রহ দেখায়নি বলে মনে হয়। নাচের ভঙ্গিতে মেয়েদের বেশ কয়েকটি সোনা, পোড়ামাটির এবং পাথরের মূর্তি নৃত্যের কিছু রূপের উপস্থিতি প্রকাশ করে। উপরন্তু, পোড়ামাটির মূর্তিগুলিতে গরু, ভালুক, বানর এবং কুকুর অন্তর্ভুক্ত ছিল। জাতীয় জাদুঘর, দিল্লী ছত্রপতি শিবাজী মহারাজ বস্তু সংগ্রাহলয়, মুম্বাই (পূর্বে পশ্চিম ভারতের প্রিন্স অফ ওয়েলস জাদুঘর নামে পরিচিত ছিল) ভারতীয় জাদুঘর, কোলকাতা সলর জং জাদুঘর, হায়দারাবাদ সরকারী জাদুঘর, বেঙ্গালুরু সরকারী জাদুঘর, চেন্নাই এপি স্টেট প্রত্নতাত্ত্বিক জাদুঘর, হায়দারাবাদ প্রত্নতাত্ত্বিক জাদুঘর, ত্রিসুর সিটি জাদুঘর, হায়দারাবাদ সরকারী জাদুঘর, মাথুরা সরকারী জাদুঘর, থিরুচিরাপ্পাল্লি হিল প্যালেস, ত্রিপুনিতুরা ওড়িয়া রাজ্য জাদুঘর, ভুবনেশ্বর পাটনা জাদুঘর পযশী রাজা প্রত্নতাত্ত্বিক জাদুঘর, কোজিকুড সঙ্গল জাদুঘর সারনাথ জাদুঘর রাজ্য প্রত্নতাত্ত্বিক চিত্রশালা, কোলকাতা ভিক্টোরিয়া জুবলি জাদুঘর, বিজয়বাদ ন্যাশনাল গ্যালারি অফ মডার্ন আর্ট, দিল্লী - ১৯৫৪ সালে প্রতিষ্ঠিত। ন্যাশনাল গ্যালারি অফ মডার্ন আর্ট, মুম্বাই - ১৯৯৬ সালে প্রতিষ্ঠিত। ন্যাশনাল গ্যালারি অফ মডার্ন আর্ট, বেঙ্গালুরু - ২০০৯ সালে উদ্বোধন করা হয়। কোলকাতা মিউজিয়াম অফ মডার্ন আর্ট - ২০১৩ সালে ভিত্তিপ্রস্তর স্থাপিত হয়। উৎসব রক গার্ডেন, কর্ণটক আলবার্ট হল জাদুঘর, জয়পুর আলাহাবাদ জাদুঘর আশুতোষ মিউজিয়াম অফ ইন্ডিয়ান আর্ট, কোলকাতা বরদা জাদুঘর ও চিত্রশালা গোয়া রাজ্য জাদুঘর, পানাজি নেপিয়ার জাদুঘর, থিরুভানান্থপুরম ন্যাশনাল হ্যান্ডিক্রাফ্‌টস অ্যান্ড হ্যান্ডলুম মিউজিয়াম, দিল্লী সংস্কৃতি জাদুঘর, দিল্লী ওয়াটসন জাদুঘর, রাজকোট
কাশগঞ্জ জেলা

কাশগঞ্জ জেলা ভারতের উত্তর প্রদেশ রাজ্যর অন্যতম একটি জেলা। হাতরস জেলাটি আলিগড় বিভাগের অন্তর্গত এবং কাশগঞ্জ, পাতিয়ালি ও সাহাওয়ার তহশিল নিয়ে গঠিত। এর সদর দফতর কাশগঞ্জ শহরে অবস্থিত। ১৫ এপ্রিল ২০০৮ সালে এটাহ জেলা থেকে পৃথক হয়ে কাশগঞ্জ, পাতিয়ালি ও সাহাওয়ার তহশিল নিয়ে কানশি রাম নগর নামে নতুন জেলা প্রতিষ্ঠিত হয়। তবে এ নাম সময়িক সময়ের জন্য ছিল। উত্তর প্রদেশের সাবেক মুখ্যমন্ত্রী এবং বিএসপি সভাপতি মায়াবতীর সিদ্ধান্ত অনুযায়ী রাজনীতিবিদ কানশি রামের নামে জেলার নামকরণ করা হয়েছিল। এ সিদ্ধান্তের বিরুদ্ধে স্থানীয় আইনজীবিরা প্রতিবাদ সমাবেশ করে এবং স্থানীয়রা চাইছিল যে সাধক তুলসীদাস এখানে জন্মগ্রহণ করায় এটি তাঁর সম্মানে নামকরণ করা হোক। অবশেষে জেলাটি ২০১২ সালে তার আসল নাম কাশগঞ্জ নামে পরিবর্তিত হয়। কাশগঞ্জ সংলগ্ন জেলাসমুহ হল আলিগড়, বাদাউন, এটাহ, ফারুখাবাদ এবং খায়ের তহশীল। ভারতের জনগণনা ২০১১ অনুসারে কাশগঞ্জ জেলার মোট জনসংখ্যা ১,৪৩৬,৭১৯ জন, যা সোয়াজিল্যান্ডের মোট জনসংখ্যার সমান বা মার্কিন যুক্তরাষ্ট্রের হাওয়াই রাজ্যের মোট জনসংখ্যার সমান। এটি ভারতের ৬৪০টি জেলার মধ্যে ৩৪৫তম জনবহুল জেলা। এ জেলার জনসংখ্যার ঘনত্ব প্রতি বর্গকিলোমিটারে ৭৩৬ জন বা প্রতি বর্গ মাইলে ১,৯১০ জন লোক বসবাস করে। ২০০১ থেকে ২০১১ এর দশকে জেলার জনসংখ্যা বৃদ্ধির হার ছিল ১৭.০৫%। কাশগঞ্জ জেলার লিঙ্গ অনুপাত প্রতি ১০০০ পুরুষের বিপরীতে ৮৭৯ জন মহিলা রয়েছে এবং সাক্ষরতার হার ৬২.৩%। ২০১১ সালে ভারতের জনগণনার সময়ে কাশগঞ্জ জেলার জনসংখ্যার ৯১.৬৪% হিন্দি ভাষা এবং ৮.২৭% উর্দু ভাষাকে তাদের প্রথম ভাষা বলে উল্লেখ্য করেছিল। "Kanshiram Nagar to be State's 71st district"। ১৩ মে ২০০৯ তারিখে মূল থেকে আর্কাইভ করা। সংগ্রহের তারিখ ২০ মে ২০১৫।  "Lawyers against naming new Kasganj district after Kanshi Ram"। ৫ মার্চ ২০১৬ তারিখে মূল থেকে আর্কাইভ করা। সংগ্রহের তারিখ ১ নভেম্বর ২০১৯।  "Important Cabinet Decisions"। Information and Public Relations Department। ২৪ অক্টোবর ২০১৪ তারিখে মূল থেকে আর্কাইভ করা। সংগ্রহের তারিখ ১৭ জানুয়ারি ২০১৩।  "District Census 2011"। Census2011.co.in। ২০১১। সংগ্রহের তারিখ ৩০ সেপ্টেম্বর ২০১১।  US Directorate of Intelligence। "Country Comparison:Population"। ২৭ সেপ্টেম্বর ২০১১ তারিখে মূল থেকে আর্কাইভ করা। সংগ্রহের তারিখ ১ অক্টোবর ২০১১। Swaziland 1,370,424  "2010 Resident Population Data"। U. S. Census Bureau। ১ জানুয়ারি ২০১১ তারিখে মূল থেকে আর্কাইভ করা। সংগ্রহের তারিখ ৩০ সেপ্টেম্বর ২০১১। Hawaii 1,360,301  2011 Census of India, Population By Mother Tongue সরকারি ওয়েবসাইট কানশি রাম নগর জেলা আদালত বিস্তারিত জেলা প্রোফাইল
সুজাত আলী

ক্যাপ্টেন (অব:) সুজাত আলী (জন্ম: ১৯২৬ - মৃত্যু: ২০০৭) বাংলাদেশের মুক্তিযোদ্ধা ও বাংলাদেশ আওয়ামীলীগের রাজনীতিবিদ ও কুমিল্লা-৪ আসনের সাবেক সাংসদ। তিনি ১৯৭০ সালে তিনি পাকিস্তানের জাতীয় পরিষদের সদস্য নির্বাচিত হন। তিনি ১৯৭৩ সালের প্রথম জাতীয় সংসদ নির্বাচনে সংসদ সদস্য নির্বাচিত হয়েছিলেন। ক্যাপ্টেন (অব:) সুজাত আলী ১৯২৬ সালে ব্রিটিশ ভারতের বেঙ্গল প্রেসিডেন্সির (বর্তমান বাংলাদেশ) কুমিল্লার দেবিদ্বার উপজেলায় জন্মগ্রহণ করেন। ১৯৪২ সালে ঢাকা বিশ্ববিদ্যালয় থেকে বিএ ডিগ্রি অর্জন করেন। সুজাত ১৯৪৩ সালে রয়েল ইন্ডিয়ান এয়ার ফোর্সে কমিশন পেয়েছিলেন তবে পরে রয়েল ইন্ডিয়ান আর্মিতে স্থানান্তরিত হন। ভারত বিভাগের পরে তিনি পাকিস্তান সেনাবাহিনীতে যোগ দেন। পাকিস্তান সেনাবাহিনীতে দায়িত্ব পালনকালে তিনি যুদ্ধের পদক এবং পাকিস্তান পদক অর্জন করেন। ১৯৭০ সালে তিনি পাকিস্তানের জাতীয় পরিষদের সদস্য নির্বাচিত হন। ১৯৭১ সালে বাংলাদেশের স্বাধীনতা যুদ্ধ শুরুর পর তিনি মুক্তিবাহিনীতে যোগ দেন। ত্রিপুরায় তিনি পালাতানা মুক্তি বাহিনী প্রশিক্ষণ শিবিরের নেতৃত্ব দেন। ১৯৭১ সালের ৪ ডিসেম্বর তিনি কুমিল্লা জেলার বিভিন্ন এলাকায় বাংলাদেশের পতাকা উড়িয়েছিলেন। তিনি ১৯৭৩ সালে বাংলাদেশের প্রথম সংসদে নির্বাচিত হন। সুজাত আলি এপ্রিল ২০০৭ সালে যুক্তরাষ্ট্রের টেক্সাসের ডালাস রিচার্ডসন রিজিওনাল মেডিকেল সেন্টারে ৮১ বছর বয়সে মারা যান। দেবিদ্বার সুজাত আলী সরকারি কলেজের ক্যাম্পাসের ভিতরে তাকে সমাহিত করা হয়। "১ম জাতীয় সংসদে নির্বাচিত মাননীয় সংসদ-সদস্যদের নামের তালিকা" (পিডিএফ)। জাতীয় সংসদ। বাংলাদেশ সরকার। ৯ সেপ্টেম্বর ২০১৮ তারিখে মূল (পিডিএফ) থেকে আর্কাইভ করা।  "বিজয় ধরে রাখতে চায় আ'লীগ পুনরুদ্ধারে তৎপর বিএনপি"। Daily Nayadiganta। সংগ্রহের তারিখ ২০১৯-১১-০১।  "মহাজোটে মহাজট স্বস্তি বিএনপিতে"। সমকাল (ইংরেজি ভাষায়)। ২০১৯-১১-০১ তারিখে মূল থেকে আর্কাইভ করা। সংগ্রহের তারিখ ২০১৯-১১-০১।  "Capt Shujat Ali laid to rest"। archive.thedailystar.net। The Daily Star। ২৮ এপ্রিল ২০০৭। ১২ জানুয়ারি ২০১৯ তারিখে মূল থেকে আর্কাইভ করা। সংগ্রহের তারিখ ১১ জানুয়ারি ২০১৯।
সেবু

সেবু (অফিসিয়ালিভাবে সেবুর শহর সেবুয়ানো: Dakbayan sa Sugbu) যা দক্ষিণের কুইন সিটি হিসাবেও পরিচিত, এটি ফিলিপাইনের সেন্ট্রাল ভায়াসিয়াস অঞ্চলের সেবু দ্বীপপুঞ্জের একটি প্রথম শ্রেণির উচ্চ নগরায়িত শহর। ২০১৫ সালের আদমশুমারি অনুসারে এর জনসংখ্যা ৯২২,৬১১ জন, এটি এদেশের পঞ্চম-সর্বাধিক জনবহুল শহর এবং ভিশায় সর্বাধিক জনবহুল হয়ে উঠেছে। ২০০৭ সালের তথ্য অনুযায় সেবু শহরের জনসংখ্যা ৯৯,৭৬২ জনে পৌঁছেছিল এবং ২০১০ সালের আদমশুমারিতে নগরীর জনসংখ্যা বেড়েছে ১৬১,১৫১ জনেরও বেশি। সাম্প্রতিক জাতিগত আদমশুমারির তথ্য (২০১০ সালের আদমশুমারির উপর ভিত্তি করে) অনুযায়ী শহরের বিশাল জনগোষ্ঠীর অধিকাংশই সেবুয়ানো ভাষায় কথা বলে। রোমান ক্যাথলিক ধর্মের আকারে খ্রিস্টধর্ম হল জনগোষ্ঠীর প্রায় ৮০% সেবুর প্রধান ধর্ম। বাকী অংশীদারদের বিভিন্ন প্রোটেস্ট্যান্ট বিশ্বাস যেমন ব্যাপটিস্ট, মেথোডিস্টস, অ-বর্ণবাদী, ইগলেসিয়া নি ক্রিস্টো, যিশু খ্রিস্টের ল্যাটার ডে সায়েন্টস (মরমন), যিহোবার সাক্ষিরা, সপ্তম দিনের অ্যাডভেন্টিস্ট এবং অন্যান্য খ্রিস্টান দলগুলির সাথে ভাগ করা হয়েছে। অন্যান্য ধর্মের মধ্যে রয়েছে ইসলাম, হিন্দু ও বৌদ্ধধর্ম। শহরের মধ্যে রয়েছে সেবু তাওইস্ট মন্দির, বেভারলি পাহাড়ে অবস্থিত একটি তাওবাদী মন্দির। সেবু স্কুলস অ্যাথলেটিক ফাউন্ডেশন, ইনক সেবু শহর ভিত্তিক প্রতিষ্ঠান। এর সদস্য বিদ্যালয়গুলি সেবু মহানগর অঞ্চলের মধ্যে অবস্থিত। এটি প্রায়শই মেট্রো ম্যানিলার বাইরে শক্তিশালী কলেজিয়েট লীগ হিসাবে বিবেচিত হয়। ম্যাকটান – সেবু আন্তর্জাতিক বিমানবন্দর লাপু-লাপু সিটিতে অবস্থিত, এটি দেশের দ্বিতীয় ব্যস্ততম বিমানবন্দর। এ বিমানবন্দর থেকে সকল আভ্যন্তরীন গন্তব্য এবং রাশিয়ার চার্টার ফ্লাইট সহ হংকং, মালয়েশিয়া, সিঙ্গাপুর, জাপান, চীন, তাইওয়ান, দুবাই এবং দক্ষিণ কোরিয়ায় সরাসরি আন্তর্জাতিক বিমান উড্ডয়ন করে। অনেক আন্তর্জাতিক এবং কার্গো এয়ারলাইনস সেবুতে বিমান পরিচালনা করে। রাজধানীর নিনয় অ্যাকুইনো আন্তর্জাতিক বিমানবন্দর হয়ে ভাষা বিমানও রয়েছে যা এই শহরটিকে বিশ্বের অন্যান্য গন্তব্যের সাথে সহজেই সংযুক্ত করেছে। সেবুতে দশটি বড় বড় বিশ্ববিদ্যালয় রয়েছে যেগুলোর প্রত্যেকটির শহর জুড়ে কয়েকটি কলেজ শাখা এবং বিভিন্ন কোর্সে বিশেষত এক ডজনেরও বেশি স্কুল রয়েছে। এই স্কুলগুলির মধ্যে সান কার্লোস বিশ্ববিদ্যালয় সবচেয়ে বড়। মহানগর অঞ্চল জুড়ে এর পাঁচটি ক্যাম্পাস রয়েছে। বর্তমানে এটি সোসাইটি অফ দি ডিভাইন ওয়ার্ডের নেতৃত্বে রয়েছে। ফিলিপাইন সেবু বিশ্ববিদ্যালয় লাহুগের নিকটবর্তী জেলার ক্যাম্পাটাওয়ায় অবস্থিত, বর্তমানে এতে আটটি কোর্স রয়েছে এবং এর সম্প্রসারণ ও বিকাশের পরিকল্পনা চলছে। জনসংখ্যার আদমশুমারি (২০১৫)। "Region VII (Central Visayas)"। Total Population by Province, City, Municipality and Barangay। পিএসএ। সংগ্রহের তারিখ ২০ জুন ২০১৬। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "Statistical Tables on Sample Variables from the results of 2010 Census of Population and Housing - Cebu"।  Cebu Pacific Air (১৮ জুলাই ২০০৬)। "Cebu Pacific adds flights to Cagayan de Oro, Tacloban and Tagbilaran to meet demand"। ১ নভেম্বর ২০১৯ তারিখে মূল থেকে আর্কাইভ করা। সংগ্রহের তারিখ ১ নভেম্বর ২০১৯।  "Mactan Cebu airport to set aside P300M for expansion"। ২০০৮-০৯-১৬ তারিখে মূল থেকে আর্কাইভ করা। সংগ্রহের তারিখ ২০০৮-০৮-২১।
রাষ্ট্রীয় সভা (নেপাল)

নেপালের দ্বিকক্ষবিশিষ্ট আইনসভার উচ্চকক্ষ হল রাষ্ট্রীয় সভা। এই কক্ষে মোট সদস্য সংখ্যা হল ৫৯। নেপালের ৭টি রাজ্য থেকে ৮ জন করে সদস্য নির্বাচন করা হয়। অবশিষ্ঠ ৩ জন রাষ্ট্রপতি সরকারের উপদেশে বেছে নেন। নির্বাচিত সদস্যদের কাজের মেয়াদ হয় ৬ বছর। প্রতি ২ বছরের ব্যবধানে কক্ষের এক তৃতীয়াংশ সদস্যদের কার্য মেয়াদ শেষ হয়। 'নেপাল রাষ্ট্রের সংবিধান ১৯৯০' এর দ্বারা রাস্ট্রীয় সভার পুনর্গঠন হয়েছিল। এর দ্বারা নেপালের আইনসভাকে দ্বিকক্ষ বিশিষ্ট করা হয়েছিল। ১৯৫৯-১৯৬২ সাল পর্যন্ত নেপাল রাষ্ট্রের উচ্চকক্ষ ছিল মহাসভা। ১৯৫১ সালের বিপ্লবের ফলস্বরূপ নতুন সংবিধান রচিত হয়। এর কারণে রানা বংশের কাছে থেকে শাহ বংশ ক্ষমতা প্রাপ্তি করে। রাজা মাহেন্দ্র নেপালি কংগ্রেসের দাবি মানতে না পারায় একটি সংবিধান আনতে বাধ্য হন। ১২ ফেব্রুয়ারি ১৯৫৯ সালের নতুন সংবিধানের দ্বারা মহাসভা গঠিত হয়। এই আইনের দ্বারা নেপালে আইনসভায় ২টি কক্ষ গঠিত হয়। একটি হল মহাসভা (উচ্চকক্ষ) এবং অপরটি হল প্রতিনিধি সভা (নিম্নকক্ষ)। (অনুচ্ছেদ ১৫, নেপাল রাষ্ট্রের সংবিধান ১৯৫৯)'' ১৯৬২ সালে আবার নতুন সংবিধানের দ্বারা নেপালে এককক্ষ বিশিষ্ট আইনসভা তৈরি হয়। মহাসভার স্থায়িত্ব ছিল মাত্র ২ বছর। ১৯৬২ সালের সংবিধান হল রাষ্ট্রীয় পঞ্চায়েত। এটির অবতারণা করেন রাজা মহেন্দ্র। রাষ্ট্রীয় পঞ্চায়েত নেপালকে হিন্দু রাষ্ট্রে গঠিত করে। ১৯৯০ সালের গণঅভ্যুত্থানের ফলে রাষ্ট্রীয় পঞ্চায়েতের অবলুপ্তি ঘটে। নেপালের ২০১৭ সালের জাতীয় নির্বাচন আইনের অনুচ্ছেদ ৮৭ অনুসারে রাষ্ট্রীয় সভার প্রতিনিধি হিসেবে নির্বাচিত হওয়ার মানদণ্ড হল- নেপালের নাগরিক হতে হবে। বয়স ৩৫ হতে হবে। ভোটার লিস্টে নাম থাকতে হবে। চরিত্র হণনকারী ক্রিমিনাল কেসে অভিযুক্ত থাকা হবেনা। কোনো লাভবান পদের অধিকারী হতে পারবেনা। মোট ৫৯টি আসনের মধ্যে প্রতি ২ বছরে এক তৃতীয়াংশ আসনে নির্বাচন অনুষ্ঠিত হয়। নেপালের সাত প্রদেশের ৮টি করে মোট ৫৬টি আসন রয়েছে। বাকি তিনটি আসনের পরিপূরক রাষ্ট্রপতি সরকারের উপদেশে বেছে নেন। একটি প্রদেশের মোট আটজন সদস্যের মধ্যে একজনকে হতে হবে দলিত সম্প্রদায়ের এবং তিনজনকে হতে হবে মহিলা। একটি আসন সংখ্যালঘু বা প্রতিবন্ধীদের জন্য সংরক্ষিত থাকে। নির্বাচনে যারা ভোটদানের অধিকারী তাঁদেরকে নিজেদের পছন্দ অনুযায়ী ক্রমে সাজাতে হয়। নির্বাচন কমিশন নির্বাচনের সমস্ত কিছু নিয়ন্ত্রণ ও পরিচালনা করে। "FSF-N to join NCP-led govt"। ২০১৮-০৫-২৮।  Article 86 (2) Constitution of Nepal "The Constitution of the Kingdom of Nepal, 1959" (পিডিএফ)। www.constitutionnet.org/vl/item/constitution-kingdom-nepal-1959। সংগ্রহের তারিখ ১ নভেম্বর ২০১৯।  http://countrystudies.us/nepal/48.htm "The Panchayat Constitution, 1962"। www.countrystudies.us। সংগ্রহের তারিখ ১ নভেম্বর ২০১৯।  "IFES FAQs on Elections in Nepal: 2018 National Assembly Elections" (পিডিএফ)। ২ ডিসেম্বর ২০১৮ তারিখে মূল (পিডিএফ) থেকে আর্কাইভ করা। সংগ্রহের তারিখ ১ নভেম্বর ২০১৯।  উদ্ধৃতি ত্রুটি: "lower-alpha" নামক গ্রুপের জন্য <ref> ট্যাগ রয়েছে, কিন্তু এর জন্য কোন সঙ্গতিপূর্ণ <references group="lower-alpha"/> ট্যাগ পাওয়া যায়নি
ইউনাইটেড হাসপাতাল

ইউনাইটেড হাসপাতাল ঢাকার গুলশানের একটি বেসরকারি হাসপাতাল। মোহাম্মদ ফয়েজুর রহমান হাসপাতালের সিইও। এভারকেয়ার হাসপাতাল ঢাকা ও স্কয়ার হাসপাতালের সাথে ইউনাইটেড হাসপাতালকেও উন্নতমানের বেসরকারি হাসপাতাল হিসেবে বিবেচনা করা হয়। ইউনাইটেড হাসপাতালটি মূলত কন্টিনেন্টাল হাসপাতাল নামে পরিচিত ছিল ১৯৮০ দশকে এটি প্রতিষ্ঠিত হয়। ২০০৪ সালে কন্টিনেন্টাল হসপিটালটি মালিকানা বদল হয়ে ইউনাইটেড হাসপাতাল নামে পরিচিতি পায়। এটি একটি ৫০০ শয্যা বিশিষ্ট হাসপাতাল। ৮ নভেম্বর ২০১৫ সালে ইউনাইটেড হাসপাতালে এন্ডোস্কোপিক লেজারের সহায়তায় প্রথম অস্ত্রোপচার করা হয়েছিল। এই হাসপাতালটিতে কার্ডিওলজি, কার্ডিয়াক সার্জারী, ইএনটি, নিউরো সার্জারী, জেনারেল সার্জারী, প্লাষ্টিক সার্জারী ডিপার্টমেন্ট সহ মোট ৩৬টি ডিপার্টমেন্ট রয়েছে। এভারকেয়ার হাসপাতাল ঢাকা স্কয়ার হাসপাতাল "United Hospital observes World Heart Day"। দ্য ডেইলি স্টার (ইংরেজি ভাষায়)। ৩০ সেপ্টেম্বর ২০১৮। সংগ্রহের তারিখ ১০ এপ্রিল ২০১৯।  "United Hospital gets new CEO"। দ্য ডেইলি স্টার (ইংরেজি ভাষায়)। ২১ আগস্ট ২০১৮। সংগ্রহের তারিখ ১০ এপ্রিল ২০১৯।  "Apollo Hospital running at 50pc of capacity"। দ্য ডেইলি স্টার (ইংরেজি ভাষায়)। ১৩ মার্চ ২০০৮। সংগ্রহের তারিখ ১০ এপ্রিল ২০১৯।  "About - United Hospital"। uhlbd.com। সংগ্রহের তারিখ ১০ এপ্রিল ২০১৯।  "First ever endoscopic laser assisted surgery performed in United Hospital"। দ্য ডেইলি স্টার (ইংরেজি ভাষায়)। ৮ নভেম্বর ২০১৫। সংগ্রহের তারিখ ১০ এপ্রিল ২০১৯।  দাপ্তরিক ওয়েবসাইট –ইউনাইটেড হাসপাতাল ঢাকা
আব্দুল্লাহপুর ইউনিয়ন, টংগিবাড়ী

আব্দুল্লাহপুর ইউনিয়ন বাংলাদেশের মুন্সীগঞ্জ জেলার অন্তর্গত টংগিবাড়ী উপজেলার একটি ইউনিয়ন। আব্দুল্লাহপুর ইউনিয়নের মোট আয়তন ৮৩৪ একর। গ্রাম - ৬ টি, মৌজা - ৬ টি বাংলাদেশের ২০১১ সালের আদমশুমারী অনুযায়ী আব্দুল্লাহপুর ইউনিয়নের মোট জনসংখ্যা ১৫৮৬৩ জন। এদের মধ্যে ৮২৫৯ জন পুরূষ এবং ৭৬০৪ জন মহিলা। শিক্ষার হার  ৫৩.৩৪%। প্রাথমিক বিদ্যালয় – ৫ টি উচ্চ বিদ্যালয় – ২ টি মাদরাসা - ২ টি মীরকাদিম সেতু - বাংলাদেশের প্রত্নতাত্ত্বিক স্থাপনা "টংগিবাড়ী উপজেলা"। বাংলাপিডিয়া। সংগ্রহের তারিখ ১ নভেম্বর ২০১৯।  "আব্দুল্লাপুর ইউনিয়ন"। বাংলাদেশ জাতীয় তথ্য বাতায়ন। সংগ্রহের তারিখ ১ নভেম্বর ২০১৯।